ΕΝΕΡΓΟΙ ΠΟΛΙΤΕΣ ΝΕΑΣ ΠΕΡΑΜΟΥ, ΔΗΜΟΣ ΜΕΓΑΡΕΩΝ

Νέα Πέραμος, 09/06/2020

Θέμα: «Ερωτήσεις/ Αιτήματα Ενεργών Πολιτών Νέας Περάμου σχετικά με την επερχόμενη δομή μεταναστών στην Νέα Πέραμο και γενικότερα στον Δήμο Μεγαρέων»

Αγαπητέ Δήμαρχε,

Αξιότιμε Πρόεδρε της Επιτροπής Αγώνα, Αξιότιμα Μέλη.

Χθες, 08/06/2020 και ώρα 19:00, έλαβε χώρα μια συγκέντρωση των Ενεργών Πολιτών Νέας Περάμου σε υπαίθριο δημόσιο χώρο της περιοχής, σχετικά με το θέμα της εγκατάστασης δομής μεταναστών στην 75ΜΕ, καθώς και σε άλλη μέρη της ευρύτερης περιοχής του Δήμου Μεγαρέων.

Θα μας επιτρέψετε να σημειώσουμε στο σημείο αυτό την έντονη ανησυχία μας, μιας και δεν είναι επιβεβαιωμένο επίσημα, ειδικά από την μεριά του Υπουργείου Μετανάστευσης και Ασύλου, η ανάκληση της απόφασης με αριθμό πρωτοκόλλου 4949, δημοσιευμένη στο Διαύγεια στις 28/05/2020, η οποία λέει ξεκάθαρα για την μίσθωση του εκκλησιαστικού χώρου στην 75ΜΕ για δομή μεταναστών.

Ακολουθούν οι παρακάτω ερωτήσεις προς τον Δήμαρχο Μεγαρέων, κύριο Σταμούλη Γρηγόρη.

1. Προφανώς και ήσασταν σύμφωνος να μην παραβρεθείτε στην συνάντηση την Πέμπτη, 28/05/2020, που ζήτησε ο Υπουργός κος Μηταράκης. Ποια είναι η τωρινή σας θέση? Σκοπεύετε να επισκεφθείτε τον Υπουργό κο Μηταράκη για επίσημη ενημέρωση και συζήτηση για το θέμα αυτό?
2. Έχετε επικοινωνήσει με τους άλλους Δημάρχους της Δυτική Αττικής, στο να αποφασίσετε μια κοινή στρατηγική στην απόφασή σας πως δεν θέλετε καμία δομή στην Δυτική Αττική?
3. Σκεφτήκατε πως ένα δημοψήφισμα μπορεί να είναι ένα ακόμα στρατηγικό εργαλείο, το οποίο μπορείτε να χρησιμοποιήσετε όπου και σε όποιον χρειαστεί ως ένα ισχυρό ΟΧΙ των κατοίκων του Δήμου στο γεγονός πως δεν δεχόμαστε οποιαδήποτε δομή μεταναστών στον τόπο μας?
4. Έχετε κάνει επίσημες συναντήσεις με τον διοικητή του στρατοπέδου που συνορεύει με την 75ΜΕ, καθώς και με τον διευθυντή των ΕΛΠΕ, μιας και τα καζάνια γειτνιάζουν με την 75ΜΕ, ώστε να κανονίσετε να πιέσετε όλοι τους αρμόδιους Υπουργούς πως μια τέτοια δομή είναι επικίνδυνη στην συγκεκριμένη περιοχή?
5. Έχετε ενημέρωση πως η απόφαση της Ιεράς Συνόδου κατατέθηκε στον Υπουργό κο Μηταράκη, ώστε να αποκλείσει το ενδεχόμενο της δομής στην 75ΜΕ?
6. Έχετε πληροφορίες για οποιαδήποτε άλλη δομή σε άλλες περιοχές του Δήμου Μεγαρέων?
7. Υπάρχει έντονο ενδιαφέρον από εταιρεία για δημιουργία πλωτής μαρίνας στην Νέα Πέραμο. Έχετε έρθει ήδη σε επαφή με την εταιρεία? Αν ναι, τους έχετε μεταφέρει το πρόβλημα των μεταναστών που αντιμετωπίζει η πόλη μας? Και αν ναι, τι σας έχουν απαντήσει? Έχετε κάνει επικοινωνία με τον Υπουργό Ανάπτυξης, ώστε να τον ενημερώσετε για ένα μεγάλο αναπτυξιακό έργο που ιδιώτες επιθυμούν να κάνουν στην περιοχή μας, ώστε να το χρησιμοποιήσουμε ως ένα εξίσου σημαντικό εργαλείο για την αποφυγή δομής στην περιοχή μας?

Ακολουθούν τα παρακάτω αιτήματα προς την Επιτροπή Αγώνα.

1. Νομική κάλυψη ενάντια στην δομή στην 75ΜΕ, μιας και ο Υπουργός παραβιάζει τον Νόμο 4485/2017.
2. Νομική κάλυψη του Δήμου όσον αφορά το ποσοστό ευπαθών ομάδων σε όλον τον Δήμο
3. Άμεση επικοινωνία με την Οικονομική Εκκλησιαστική Επιτροπή της Εκκλησίας την Ελλάδος, για να διασφαλίσουμε πως η απόφαση της Ιεράς Συνόδου θα εισακουστεί. Σας υπενθυμίζουμε πως υπάρχει ΦΕΚ το οποίο αναφέρει πως η επιτροπή έχει το δικαίωμα να μισθώσει ή να πουλήσει οικόπεδο ή οίκημα της Εκκλησίας χωρίς την σχετική απόφαση της ΙΣ μέχρι του ποσού των €10,000.
4. Δημιουργία και δημοσίευση δελτίων τύπου όλων των ενεργειών της επιτροπής αγώνα στο διαδίκτυο και σε ηλεκτρονικά και έντυπα μέσα της περιοχής.
5. Άμεσες και στοχευμένες κινητοποιήσεις όσον αφορά το θέμα δομής μεταναστών σε όλον τον Δήμο.
6. Μετάδοση όλων των συνεδριάσεων της Επιτροπής Αγώνα από ειδησεογραφικό μέσο του Δήμου, ώστε να μπορεί ο πολίτης να παρακολουθεί ζωντανά.

Τελειώνοντας, επιθυμούμε να μας αποσταλούν γραπτώς οι απαντήσεις σας στα ερωτήματά μας, καθώς και στα αιτήματά μας, ώστε αυτά να μας κοινοποιηθούν μέσω του Προέδρου της Κοινότητας Νέας Περάμου, κο Σεβαστή Ιωάννη.

Οι Ενεργοί Πολίτες της Νέας Περάμου αναδεικνύουν τα προβλήματα της περιοχής και προτείνουν λύσεις, μέσω της σελίδας της στο FB, αλλά διοργανώνει και συγκεντρώσεις για ενημέρωση σε θέματα που απασχολούν την κοινωνία. Τα μέλη της ομάδας αριθμούνται σήμερα στα 2,525. Η ομάδα αυτή είναι η ΦΩΝΗ του πολίτη και ο αγώνας των διαχειριστών για μια έντιμη, έγκυρη, ξεκάθαρη, αμερόληπτη και ανεξάρτητη στάση αποτελεί γεγονός αναμφισβήτητο.

Εν’ αναμονή των απαντήσεών σας.

Με εκτίμηση,

Ενεργοί Πολίτες Νέας Περάμου